A4-0349/97

Ehdotus yhteiseksi toiminnaksi, jonka neuvosto on hyväksynyt Euroopan unionista tehdyn sopimuksen K.3 artiklan perusteella, rikollisjärjestöön osallistumisen kriminalisoinnista Euroopan unionin jäsenvaltioissa (10407/1/97 - C4-0480/97 - 97/0913(CNS))

Ehdotus hyväksyttiin seuraavin tarkistuksin:

(Tarkistus 1)

Johdanto-osan 1 kappale

>Alkuperäinen teksti>

katsoo neuvoston olevan sitä mieltä, että kansainvälisen rikollisuuden tiettyjen muotojen vakavuus ja kehittyminen vaatii Euroopan unionin jäsenvaltioiden välisen yhteistyön tehostamista,

>EP:n äänestyksessä hyväksytty teksti>

katsoo, että kansallisen ja kansainvälisen rikollisuuden tiettyjen muotojen vakavuus ja kehittyminen vaatii Euroopan unionin jäsenvaltioiden välisen yhteistyön tehostamista viipymättä,

(Tarkistukset 17 ja 2)

Johdanto-osan 3 kappale

>Alkuperäinen teksti>

toistaa luottavansa jäsenvaltioiden oikeusjärjestelmän rakenteeseen ja toimintaan sekä jäsenvaltioiden kykyyn taata oikeudenmukainen oikeudenkäynti,

>EP:n äänestyksessä hyväksytty teksti>

toistaa luottavansa jäsenvaltioiden oikeusjärjestelmän rakenteeseen ja toimintaan sekä jäsenvaltioiden kykyyn taata kohtuullisessa ajassa pidettävä oikeudenmukainen oikeudenkäynti, mutta katsoo kuitenkin, että tätä rakennetta ja toimintaa on edelleen parannettava,

(Tarkistus 4)

Johdanto-osan 4 a kappale (uusi)

>EP:n äänestyksessä hyväksytty teksti>

vahvistaa, että on välttämätöntä, että tällaisten ilmiöiden torjumista sääntelevissä määräyksissä noudatetaan ihmisoikeuksia koskevaa yleissopimusta ja oikeusvaltion periaatteita,

(Tarkistus 3)

Johdanto-osan 4 b kappale (uusi)

>EP:n äänestyksessä hyväksytty teksti>

katsoo myös, että jäsenyyttä tavoittelevien maiden ja Euroopan unionin Atlantin takaisten yhteistyökumppanien välistä yhteistyötä on lujitettava,

(Tarkistus 26)

1 artikla

>Alkuperäinen teksti>

Tässä yhteisessä toiminnassa rikollisjärjestöllä tarkoitetaan useamman kuin kahden henkilön yhteenliittymää, joka toimii tarkoituksenaan sellaisten rikosten tekeminen, erityisesti laiton huumausainekauppa, ihmiskauppa ja terrorismi sekä muut henkeen, fyysiseen koskemattomuuteen tai vapauteen kohdistuvat tai yleistä vaaraa aiheuttavat väkivaltarikokset, joista rangaistuksena on vähintään [neljän] vuoden pituinen vankeusrangaistus tai vapaudenriiston käsittävä turvaamistoimenpide tai sitä ankarampi rangaistus, [...] käyttämällä pelottelua, uhkailua, väkivaltaa, vilpillisiä menettelyjä tai lahjontaa taikka käyttämällä kaupallisia tai muita rakenteita rikosten toteuttamisen peittelemiseksi tai helpottamiseksi.

>EP:n äänestyksessä hyväksytty teksti>

Tässä yhteisessä toiminnassa rikollisjärjestöllä tarkoitetaan useamman kuin kahden henkilön yhteenliittymää, joka toimii tarkoituksenaan sellaisten rikosten tekeminen, erityisesti laiton huumausainekauppa, ihmiskauppa, direktiivin 91/308/ETY 1 artiklassa tarkoitettu rahanpesu ja muut talousrikollisuuden muodot, joihin kuuluvat Internetin tai sähköisessä muodossa olevien pankkipalveluiden kautta tehdyt rahoituspetokset, rahalliset investoinnit, eksterritoriaaliset edut ja veropetokset, kuten alv:hen tai valmisteveromaksuihin liittyvät petokset ja terrorismi, joista rangaistuksena on vähintään [neljän] vuoden pituinen vankeusrangaistus tai vapaudenriiston käsittävä turvaamistoimenpide tai sitä ankarampi rangaistus, [...] käyttämällä pelottelua, uhkailua, väkivaltaa, vilpillisiä menettelyjä tai lahjontaa taikka käyttämällä kaupallisia tai muita rakenteita tai muita menetelmiä, kuten turvautuminen merkittäviin instituutioihin kuuluvien henkilöiden tukeen tai suojeluun, rikosten toteuttamisen peittelemiseksi tai helpottamiseksi.

(Tarkistus 8)

2 artiklan johdantokappale

>Alkuperäinen teksti>

Rikollisjärjestöjen vastaisen toiminnan edistämiseksi kukin jäsenvaltio sitoutuu 5 artiklassa määrättyä menettelyä noudattaen [...] huolehtimaan siitä, että seuraavista teoista säädetään tehokkaat, suhteelliset ja vakuuttavat rangaistukset:

>EP:n äänestyksessä hyväksytty teksti>

Rikollisjärjestöjen vastaisen toiminnan edistämiseksi kukin jäsenvaltio sitoutuu rikollisjärjestön käsitteen ja tällaisiin järjestöihin osallistumista koskevan käsitteen yhteisön tulkinnan perusteella sekä 5 artiklassa määrättyä menettelyä noudattaen huolehtimaan tehokkaasta oikeudellisesta yhteistyöstä jäljempänä mainittuihin menettelyihin perustuvien rikosten osalta ja huolehtimaan siitä, että ne ovat rikoksina rangaistavia:

(Tarkistus 9)

2 artiklan 1 kohta

>Alkuperäinen teksti>

1. Sellainen henkilöiden menettely, jolla edistetään [...] 1 artiklassa tarkoitetun rikollisjärjestön toimia(1), [...] silloinkin kun kyseinen henkilö ei varsinaisesti jäsenvaltioiden rikoslainsäädännössä noudatettavien yleisten periaatteiden mukaan osallistu kyseessä olevan rikoksen tai rikosten tekemiseen tai kun kyseessä oleva rikos tai rikokset eivät toteudu.

>EP:n äänestyksessä hyväksytty teksti>

1. Sellainen henkilöiden menettely, jolla edistetään sellaisen rikollisjärjestön toimia, jonka yhteisenä tarkoituksena on rikosten tekeminen, joista voidaan langettaa enimmäismäärältään vähintään kolmen vuoden vapausrangaistus tai vapaudenriiston käsittävä turvaamistoimenpide:

(Tarkistus 13)

3 artikla

>Alkuperäinen teksti>

Jäsenvaltiot varmistavat, että oikeushenkilöä voidaan kansallisessa lainsäädännössä määriteltävien sääntöjen mukaisesti pitää rikosoikeudellisesti vastuullisena tekemistään, 2 artiklassa tarkoitetuista rikoksista. Oikeushenkilön vastuu ei rajoita sellaisen luonnollisen henkilön rikosoikeudellista vastuuta, joka on ollut kyseisissä rikoksissa tekijä tai avunantaja.

>EP:n äänestyksessä hyväksytty teksti>

Jäsenvaltiot varmistavat, että oikeushenkilö voidaan kansallisessa lainsäädännössä määriteltävien sääntöjen mukaisesti asettaa vastuuseen 2 artiklassa tarkoitetuista rikoksista. Oikeushenkilön vastuu ei rajoita sellaisen luonnollisen henkilön rikosoikeudellista vastuuta, joka on ollut kyseisissä rikoksissa tekijä tai avunantaja.

(Tarkistus 14)

5 a artikla (uusi)

>EP:n äänestyksessä hyväksytty teksti>

5 a artikla

Euroopan yhteisöjen tuomioistuin vastaa ennakkoratkaisuja käyttäen tämän yhteisen toiminnan pätevyydestä ja tulkinnasta.

Lainsäädäntöpäätöslauselma, johon sisältyy Euroopan parlamentin lausunto ehdotuksesta yhteiseksi toiminnaksi, jonka neuvosto on hyväksynyt Euroopan unionista tehdyn sopimuksen K.3 artiklan perusteella, rikollisjärjestöön osallistumisen kriminalisoinnista Euroopan unionin jäsenvaltioissa (10407/1/97 - C4-0480/97 - 97/0913(CNS))

(Kuulemismenettely: ensimmäinen käsittely)

Euroopan parlamentti, joka

- ottaa huomioon neuvoston ehdotuksen (10407/1/97 - 97/0913(CNS)),

- neuvoston kuultua sitä Euroopan unionista tehdyn sopimuksen K.6 artiklan 2 kohdan mukaisesti (C4-0480/97),

- ottaa huomioon työjärjestyksensä 58 artiklan,

- ottaa huomioon kansalaisvapauksien ja sisäasiain valiokunnan mietinnön ja oikeusasioita ja kansalaisten oikeuksia käsittelevän valiokunnan lausunnon (A4-0349/97);

1. Hyväksyy komission ehdotuksen parlamentin tekemin tarkistuksin;

2. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta;

3. Kehottaa puhemiestään välittämään tämän lausunnon neuvostolle ja komissiolle.